PATVIRTINTA
 Klaipėdos „Vėtrungės“ gimnazijos

 direktoriaus 2017 m. vasario 2 d.

 įsakymu Nr. V- 25

**KLAIPĖDOS „VĖTRUNGĖS“ GIMNAZIJOS**

**2017-2019 METŲ KORUPCIJOS PREVENCIJOS PROGRAMA**

**I. BENDROSIOS NUOSTATOS**

1. Klaipėdos “Vėtrungės“ gimnazijos ( toliau – Gimnazija) korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo,“ Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Klaipėdos miesto savivaldybės korupcijos ir prevencijos 2017-2019m. programa, patvirtinta tarybos sprendimu 2016m. gruodžio 22d. Nr. T2-329.

2. Programoje vartojamos sąvokos apibrėžiamos Lietuvos Respublikos specialiųjų tyrimų tarnybos ir Lietuvos Respublikos korupcijos prevencijos įstatymuose:

2.1. Korupcija - valstybės tarnautojo ar jam prilyginto asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat valstybės tarnautojo ar jam prilyginto asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas valstybės tarnautojui, jam prilygintam asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas darant šioje dalyje nurodytas veikas.

2.2. Korupcinio pobūdžio nusikalstamos veikos - kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

2.3. Korupcijos prevencija - korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Programa įgyvendinama parengiant ir vykdant gimnazijos 2017-2019 metų korupcijos prevencijos programos įgyvendinimo priemonių planą (toliau - programos įgyvendinimo priemonių planas) ([priedas](http://www.moletai.lt/get_file.php?file=bTZtYm41U1NscXRxeG1MRXltREduNWpXbDYxcW9aVmdsdE5uWUd6Um5jUm95MmpPbGMlMkJWbVhEVVlwSEdxSnFkbDh1VnBaYVdsS1RJbFphWGFzM0cwWnpLbTVpWW1XTm1uWlpva01taG1wdG95R3AwbG1PVllaaVhsbVNVdzhpV201ZHF4Sk9VWlcxc3dKYWt4MkthWkp1VFpIQmhhc2xSbGRabm8yck55Y3B1eVd2R21OWmlZbXJSWThiSWw1UnlaNTJV)). Siekiama kompleksinėmis priemonėmis šalinti korupcijos, kaip neigiamo socialinio reiškinio, pasireiškimo priežastis ir sąlygas.

**II. GIMNAZIJOS VEIKLOS SITUACIJOS ANALIZĖ ANTIKORUPCINIU POŽIŪRIU**

4. Santykinai galima išskirti šias korupcijos prielaidas:

4.1. teisines (teisės aktų netobulumas, dažnas jų keitimas, svarbiausių etikos principų nesilaikymas);

4.2. institucines (darbuotojų, žinančių apie korupcijos atvejus, pilietiškumo stoka dalyvauti antikorupcinėje veikloje);

4.3. bendrąsias (bendruomenės pilietiškumo stoka).

5. Gimnazijoje korupcijos pasireiškimas galimas šiose veiklos srityse:

5.1. vykdant personalo politiką (formuojant darbuotojų personalą);

5.6. atliekant viešuosius pirkimus;

5.7. atliekant kitas viešojo administravimo ir paslaugų teikimo funkcijas.

**III. PROGRAMOS TIKSLAI IR UŽDAVINIAI**

6. Programos tikslas:

Formuoti pozityvų požiūrį, šalinant prielaidas atsirasti korupcijos apraiškoms visose gimnazijos veiklos srityse.

7. Programos uždaviniai:

7.1. kurti kovos su korupcija kultūrą, įgyvendinant antikorupcinio švietimo programą. Mokyti ir ugdyti teisinį ir pilietinį sąmoningumą , neigiamam socialiniam reiškiniui kaip korupcija;

7.3. šalinti prielaidas atsirasti korupcijos apraiškoms visose gimnazijos veiklos srityse bei galimybe darbuotojams pasinaudoti tarnybine padėtimi.

**IV. PROGRAMOS TIKSLŲ IR UŽDAVINIŲ VERTINIMO KRITERIJAI**

8. Programos vertinimo kriterijai:

8.1. įvykdytų ir neįvykdytų programos įgyvendinimo priemonių skaičius;

8.2. teisės aktų nustatyta tvarka užfiksuotų gimnazijos vadovų ir darbuotojų korupcinio pobūdžio nusikalstamų veikų skaičius;

8.3. anonimiškų ir oficialių pranešimų apie galimus korupcinio pobūdžio nusikaltimus skaičius ;

8.4. renginių, mokymų, skirtų korupcijos prevencijai, skaičius;

8.5. Pagrindinis programos vertinimo kriterijus – bendruomenės parama antikorupcinėms iniciatyvoms ir išaugęs pasitikėjimas gimnazija.

**V. PROGRAMOS ADMINISTRAVIMAS**

9. Programą tvirtina gimnazijos direktorius.

10. Programai įgyvendinti sudaromas programos įgyvendinimo priemonių planas, kuriame nurodomos programos įgyvendinimo priemonės, jų įgyvendinimo terminai bei vykdytojai.

11.Už konkrečių programos priemonių įgyvendinimą pagal kompetenciją, atsako priemonių plane atsakingi asmenys.

12. Už programos įgyvendinimo organizavimą (koordinavimą) ir kontrolę atsakingas gimnazijos direktorius .

**VI. PROGRAMOS FINANSAVIMAS**

13. Programa vykdoma iš gimnazijos lėšų.

**VII. BAIGIAMOSIOS NUOSTATOS**

14. Gimnazijos atsakingi atstovai iki einamųjų metų III ketvirčio pabaigos teikia pasiūlymus vadovui dėl programos ir programos įgyvendinimo priemonių plano keitimo ar/ ir papildymo.

15. Ši Programa skelbiama gimnazijos internetiniame tinklalapyje.

KLAIPĖDOS „VĖTRUNGĖS“ GIMNAZIJOS 2017-2019 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS

|  |  |  |  |  |  |  |
| --- | --- | --- | --- | --- | --- | --- |
| ***Eil.******Nr.*** | ***Priemonės pavadinimas*** | ***Vykdytojas*** | ***Vykdymo laikas*** | ***Laukiami rezultatai*** | ***Įgyvendinimo vertinimo kriterijai*** | ***Finansavimas*** |
|  | 1. Nustatyti veiklos sritis, kuriose yra didelė korupcijos pasireiškimo tikimybė |
| 1.1. | Nustatyti korupcijos pasireiškimo tikimybę. | Direktoriaus įsakymu paskirtas asmuo, atsakingas už korupcijos prevenciją ir priežiūrą. | kasmet III ketvirtis. | Bus nustatyta korupcijos pasireiškimo tikimybė gimnazijos veiklos srityse. | Įvertintų veiklos sričių skaičius | - |
|  | 2. Kurti kovos su korupcija kultūrą, vykdyti gimnazijos personalo švietimą korupcijos prevencijos srityje. |
| 2.1. | Rengti Gimnazijos darbuotojų mokymus korupcijos prevencijos klausimais | Gimnazijos direktorius | Pagal poreikį | Darbuotojai bus supažindinti su korupcijos prevencinėmis priemonėmis ir pasekmėmis. | Priemonių (paskaitų, seminarų, susitikimų ir pan.) skaičius. | Iš biudžetinių asignavimų skirtų darbuotojų kvalifikacijos kėlimui. |
| 2.2. | Konsultuoti gimnazijos darbuotojus korupcijos prevencijos klausimais. | direktoriaus įsakymu paskirtas asmuo, atsakingas už korupcijos prevenciją ir priežiūrą. | Esant poreikiui | Sumažinta korupcijos pasireiškimo tikimybė. | Konsultacijų skaičius. | - |
| 2.3. | Vykdyti antikorupcines mokymo programas mokiniams (konkursų, paskaitų ir kt. renginių antikorupcine tema organizavimas). | direktoriauspavaduotojai ugdymui | Kasmet | Mokinių informavimas ir švietimas korupcijos prevencijos klausimais. | pravestos antikorupcinės mokymo programos (konkursai, paskaitos ir kt. renginiai) skaičius. | Iš gimnazijos lėšų. |
| ***Eil.******Nr.*** | ***Priemonės pavadinimas*** | ***Vykdytojas*** | ***Vykdymo laikas*** | ***Laukiami rezultatai*** | ***Įgyvendinimo vertinimo kriterijai*** | ***Finansavimas*** |
|  | 3. Įtraukti į korupcijos prevenciją gimnazijos bendruomenę, ugdyti pilietinį sąmoningumą ir nepakantumą korupcijai |
| 3.1. | Užtikrinti anoniminės informacijos apie korupcijos apraiškas ar įtarimus apie tokio pobūdžio veikas teikimo galimybes: telefono linija, elektroninis paštas ar kt. | Asmuo, tvarkantis gimnazijos tinklalapį | Nuolat | Padidėjęs visuomenės informuotumas apie kreipimosi galimybę susidūrus su korupcinio pobūdžio veikomis. | Informacinių skelbimų skaičius. | Iš gimnazijos biudžetinių asignavimų |
| 3.2. | Nagrinėti asmenų skundus. Išnagrinėti šiuos atvejus, imtis priemonių pažeidimams pašalinti. | Gimnazijos direktorius | Gavus skundą, pranešimą. | Laiku reaguoti į paaiškėjusius faktus, pritaikyti tinkamas antikorupcines priemones. | Skundų, pranešimų dėl galimų korupcinio pobūdžio nusikalstamų veikų skaičius. | - |
| 3.3. | Viešai skelbti Korupcijos prevencijos programą ir programos įgyvendinimo priemonių planą interneto svetainėje ,,Antikorupcinė veikla“. | Asmuo, tvarkantis Gimnazijos tinklalapį | Kasmet, patvirtinus direktoriui | Užtikrintas korupcijos prevencijos priemonių viešumas. | Sudaryta galimybė plačiau informuoti visuomenę. | - |
| 3.4. | Klaipėdos miesto savivaldybei pateikti ataskaitą apie korupcijos prevencijos priemonių vykdymą už kalendorinius metus. | įsakymu paskirtas asmuo, atsakingas už korupcijos prevenciją ir priežiūrą | Gruodžio mėn.  | - | - | - |

-------------------------------------------